
Balatonhenye Község Önkormányzata Képviselő-testületének
2026. szeptember 22-én tartandó nyilvános ülésére

Tárgy:	Víziközmű szolgáltatás (ivóvíz) 2027.-2036. évekre vonatkozó Gördülő Fejlesztési Tervének elfogadása                               
Előterjesztő:		Szász Attila polgármester
Előkészítette:		Cséri Mónika műszaki ügyintéző
                                                                                   Jogszabállyal nem ellentétes

		Előterjesztő				dr. Szabó Tímea címzetes főjegyző

Tisztelt Képviselő – Testület!

A víziközmű-szolgáltatásról szóló 2011. évi CCIX. törvény 11. § - a alapján a víziközmű-szolgáltatás hosszú távú biztosíthatósága érdekében víziközmű-szolgáltatási ágazatonként gördülő fejlesztési tervet kell készíteni. A gördülő fejlesztési tervnek részét képezi a felújítási, valamint a beruházási terv. A Gördülő Fejlesztési Tervet a víziközmű-szolgáltatás törvényességi felügyeletét ellátó Magyar Energetikai és Közmű-szabályozási Hivatalhoz tárgyév szeptember 30-ig szükséges jóváhagyásra benyújtani, melynek kötelező melléklete az ellátásért felelős előzetes véleménye a tervvel kapcsolatban.
A fentiekkel kapcsolatos, Balatonhenye településre 2027.-2036. évekre vonatkozó Gördülő Fejlesztési Tervet a tervezett felújításokat, pótlásokat, valamint a beruházásokat tartalmazó összefoglaló táblázattal együtt a Bakonykarszt Zrt. az önkormányzat részére megküldte azzal, hogy a Tisztelt Képviselő-testület az abban foglaltakat fogadni szíveskedjen.

A levél, valamint a Gördülő Fejlesztési Terv az előterjesztés mellékletét képezi.
Fentiek alapján kérem, hozzák meg döntésüket:

Víziközmű szolgáltatás (ivóvíz) 2027.-2036. évekre vonatkozó Gördülő Fejlesztési Tervének elfogadásáról                             

Balatonhenye Község Önkormányzata Képviselő-testülete, mint a 85_V_03638 11-03638-1-001-00-06 85. Balatonhenye ivóvízellátó víziközmű rendszer Ellátásért Felelőse a víziközmű-szolgáltatásról szóló 2011. évi CCIX. törvény 11. § szerint a Bakonykarszt Zrt. által a 2027-2036. időszakra elkészített Gördülő Fejlesztési Terv beruházási és felújítási tervrészét elfogadja.

A Képviselő-testület felhatalmazza a Polgármestert, hogy a döntést küldje meg a Bakonykarszt Zrt. részére.

Felelős: Szász Attila polgármester
Határidő: azonnal

